CELEX: 62011FN0022
Language: el
Date: 2011-02-28 00:00:00
Title: Υπόθεση F-22/11: Προσφυγή-αγωγή της 28ης Φεβρουαρίου 2011 — Conticchio κατά Ευρωπαϊκής Επιτροπής

7.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 139/31
            
         Προσφυγή-αγωγή της 28ης Φεβρουαρίου 2011 — Conticchio κατά Ευρωπαϊκής Επιτροπής
   (Υπόθεση F-22/11)
   2011/C 139/58
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα-ενάγουσα: Rosella Conticchio (Ρώμη, Ιταλία) (εκπρόσωποι: R. Giuffridda και A. Tortora, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί καθορισμού των συνταξιοδοτικών δικαιωμάτων της προσφεύγουσας-ενάγουσας, καθόσον αναγνωρίσθηκε υπέρ αυτής δικαίωμα συντάξεως αρχαιότητας αντίστοιχο του βαθμού AST 7/1, αντί του βαθμού AST 7/2
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               Να ακυρώσει την αριθ. R/489/10 απόφαση, η οποία εκδόθηκε στις 18 Νοεμβρίου 2010, κοινοποιήθηκε στις 24 Νοεμβρίου 2010 και με την οποία η ΑΔΑ απέρριψε τη διοικητική ένσταση της προσφεύγουσας-ενάγουσας·
            
         
               —
            
            
               να αναγνωρίσει με αναδρομική ισχύ ότι η προσφεύγουσα-ενάγουσα προήχθη από το κλιμάκιο AST/1 στο κλιμάκιο AST/2·
            
         
               —
            
            
               να καθορίσει εκ νέου το ποσό της συντάξεως που καταβάλλεται στην προσφεύγουσα-ενάγουσα, αυξάνοντάς το κατά περίπου 170 ευρώ μηνιαίως·
            
         
               —
            
            
               να υποχρεώσει την υπηρεσία που καταβάλλει τη σύνταξη να επιστρέψει στην προσφεύγουσα-ενάγουσα το ποσό που της οφείλει, προσαυξημένο με τόκους και συνοδευόμενο από αποζημίωση για τη νομισματική υποτίμηση και τα λοιπά συναφή έξοδα, για το χρονικό διάστημα από 1ης Ιουνίου 2010 μέχρι της ημερομηνίας πραγματικής καταβολής του οφειλόμενου ποσού·
            
         
               —
            
            
               να υποχρεώσει την Ευρωπαϊκή Επιτροπή να επιστρέψει στην προσφεύγουσα-ενάγουσα τα ποσά που αυτή κατέβαλε αχρεωστήτως όσον αφορά την εξαγορά των συνταξιοδοτικών δικαιωμάτων της·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.